על צבע, טעם ומרקם: אילו תפוחים הם הכי אהובים בישראל? - הארץ Labels - הארץ
על צבע, טעם ומרקם: אילו תפוחים הם הכי אהובים בישראל?
איזו תכונה היא החשובה ביותר בבחירת תפוח, האם אנחנו משלמים מחיר גבוה מדי על מה שנחשב בעיני רבים כמוצר צריכה בסיסי, ואיזה צבע הוא המועדף על הישראלי? סקר שערכה מועצת יצוא התפוחים האמריקאית (USAEC) חושף דברים שלא ידענו על הישראלים והתפוחים שלהם
מאת עדי עדן, תוכן מקודם
את התפוחים המיובאים מארצות הברית תוכלו למצוא במקומות רבים, סביר להניח שגם בסופר הקרוב לבית שלכםיח"צ
ישראלים אוהבים פירות. אנחנו אוהבים פירות עסיסיים, מתקתקים, קראנצ׳יים, כאלה שיתנו לנו ביס מרענן, כאילו שיתאימו לסלט הפירות שלנו, או סתם יספקו מענה קליל לרגעים בהם לא ממש מתחשק לנו לאכול ארוחה מלאה וכבדה ובא לנו נשנוש. אפשר אפילו לומר שאחד מעמודי התווך של תרבות האוכל הישראלית - הוא הפירות. ואחד הפירות האהובים בישראל הוא ללא ספק התפוח. לראייה, על פי סקר שערכה מועצת יצוא התפוחים האמריקנית, 50% מהישראלים רואים בתפוח מוצר צריכה בסיסי, וכשליש מהישראלים נוגסים בפרי הפריך מידי יום.
באותו הסקר, שערכה המועצה באמצעות המכון לגיאוקרטוגרפיה ובו השתתפו 500 נשאלים מהאוכלוסייה הבוגרת בישראל, מהחברה היהודית והערבית, עולה כי התפוח הוא הפרי האהוב על הישראלים. אולם האהבה החזקה בין הישראלים לפרי הנכסף מהולה בקונפליקט: הביקוש הגבוה גורם פעמים רבות לעליית מחירים.
אז מה עושים כשהביקוש גבוה כל כך?
במדינות רבות בעולם נהוג להשלים את החסר באמצעות ייבוא. אין הדבר סותר או מעמיד בתחרות את הסחורה המקומית, שכן מדובר בתמיכה מבחוץ על מנת להעלות את ההיצע לאור הביקוש. ״יבוא תפוחים מארצות הברית נועד להבטיח שהישראלים יוכלו ליהנות מתפוחים איכותיים וטעימים במשך השנה״, כך אומר קורט גלאגר, מנכ״ל מועצת יצוא התפוחים האמריקנית. ״היבוא מארצות הברית נועד לצמצם אתהמחסור, אשר בתורו עלול לגרום לעליית מחירים״.
מועצת יצוא התפוחים האמריקנית (USAEC) היא התאחדות מקצועית, אשר מייצגת את חמשת המדינות המגדלות תפוחים בארצות הברית - קליפורניה, מישיגן, ניו יורק, פנסילבניה ווירג׳יניה - שיחדיו אחראיות לכ-40% מיבול התפוחים בארצות הברית. מכיוון שהצריכה בישראל גבוהה כל כך, ישראל הינה שוק היצוא השני בגודלו אחרי קנדה, עם 3443 טונות רק בשנת 2018.
האם הישראלים מודעים לעובדה שעל מנת לעמוד בביקוש הרב לפרי האהוב, חלק ניכר מהתפוחים הנמכרים בשווקים הם למעשה מיובאים? ובכן - כמעט כמחצית ממשתתפי הסקר אינם מודעים לכך או שהם אינם יודעים מהיכן התפוחים מיובאים. עם זאת, בין המשיבים שכן גיבשו דעה על איכותם של התפוחים המיובאים, אלו המגיעים מארצות הברית נתפסים כאיכותיים יותר מאלו הצרפתיים, האיטלקיים או הספרדיים למשל.
איך הישראלים בוחרים את התפוחים שלהם?
כמו דברים רבים בחיים, הישראלים אוהבים תפוחים שהם קודם כל יפים למראה. כ-68% הצהירו כי המראה של התפוח הוא הקריטריון החשוב ביותר בבואם לבחור תפוחים. בחברה הערבית, הקריטריון השני בחשיבותו הוא צבע התפוח (50%) בעוד שבחברה היהודית הקריטריון השני בחשיבותו הוא דווקא מחירו של התפוח (52%).
אז כבר הוכחנו שישראלים אוהבים תפוחים, אבל אילו תכונות הם הכי אוהבים בתפוחים? אמל"ק – מתוק, אדום ופריך. כמעט שני שליש מהמשיבים ציינו כי הטעם המתוק הוא התכונה האהובה עליהם ביותר בתפוח, כשבמקום השני מגיעים בתיקו המרקם הפריך וצבעם האדום של הפירות עם כ-40% מהמשיבים. לעומתם כ-30% הצהירו כי הם דווקא מעדיפים את הצבע הירוק וכ-27% מחבבים את טעמם החמצמץ.
את התפוחים המיובאים מארצות הברית תוכלו למצוא במקומות רבים, סביר להניח שגם בסופר הקרוב לבית שלכם. הזנים המיובאים זהים לאלה המוכרים שנמכרים כאן בארץ ושאנחנו צורכים מדי יום, וזו ההזדמנות להכיר אותם קצת יותר לעומק:
שם: יונתן (הידוע גם בשם ״אמפייר")
מדובר בזן התפוחים הפופולרי ביותר בקרב האוכלוסייה בישראל. על פי הסקר, 62% מהנשאלים הכתירו אותו לזן האהוב עליהם ביותר.
מראה: אדום עם נקודות והשתקפות ירוקה קלה.
טעם ומרקם: עסיסי, מתוק וחמצמץ.
עונה: אוקטובר עד יוני.
תפוח יונתן (הידוע גם בשם ״אמפייר")ID 146668232 © Renamarie | Dreamstime.com
שם: גראני סמית׳
תפוח פריך במיוחד עם סאונד קריספי כייפי נלווה. לחובבי הטעמים החמוצים.
מראה: צבע ירוק עז.
טעם ומרקם: חמוץ, מרקם קשה.
תפוח גראני סמית׳ID 154737387 © Chernetskaya | Dreamstime.com
שם: גאלה
תפוח אדום, עדין וטעים. לתפוחי הגאלה יש טעם וארומה ייחודית להם, שמקנה להם את הכינוי "תפוח דבש".
מראה: צבע אדום עם כתמים צהובים, גודל בינוני.
טעם ומרקם: מתקתק, המרקם נוטה להיות קמחי ורך.
עונה: יולי-דצמבר
תפוח גאלהID 158167710 © Antonia Cos | Dreamstime.com
שם: מקינטוש
התפוח המושלם לאלו שלא יכולים להחליט בין תפוח אדום לירוק. ובלי לומר מילה על אפל.
מראה: קליפה חלקה בגווני ירוק ואדום.
טעם ומרקם: טעם חמצמץ ומרקם פריך.
עונה: ספטמבר – יולי.
תפוח מקינטושID 101972088 © Fashionstock .com | Dreamstime.com
שם: פוג׳י
אחד מהתפוחים הנחשקים ביותר בארצות הברית, שמשלב בתוכו את כל התכונות האהובות בפרי.
מראה: צבע אדום, גדול מאוד.
טעם ומרקם: מתוק ועסיסי.
עונה: ספטמבר-אפריל.
תפוח פוג׳יID 131304718 © Toshihisa Shimoda | Dreamstime.com
שם: דלישס זהוב
הזן המושלם לשימוש בסלטי פירות מתקתקים.
מראה: צבע צהוב בהיר עם נקודות.
טעם ומרקם: טעמו מתוק וקליפתו מחוספסת.
תפוח דלישס זהובID 155604317 © Andrey Starostin | Dreamstime.com
שם: דלישס אדום
מקיים את כל מה ששמו מבטיח, שכן זהו התפוח העסיסי והנמכר ביותר בעולם.
מראה: אדום בוהק, גודל בינוני.
טעם ומרקם: טעם מתוק ובשר רך יחסית.
תפוח דלישס אדוםID 158498844 © Chernetskaya | Dreamstime.com
שם: פינק ליידי
תפוח מפתה, מלא בארומות ובטעמים מתוקים.
מראה: צבע ורוד-אדום משגע עם כתמים ירוקים.
טעם ומרקם: מתוק וארומטי.
עונה: אוקטובר-אפריל.
תפוח פינק ליידיID 101298013 © Iuliia Lypko | Dreamstime.com
שם: יונתן זהוב
זוכרים את זן היונתן הפופולרי ביותר בארץ? אז זו הגרסה הצהבהבה, המתקתקה והחמצמצה שלו.
מראה: גוון צהוב-אדום.
טעם ומרקם: טעם חמצמץ מתוק ומרקם פריך במיוחד.
עונה: כל השנה, אך לא קל למצוא אותם.
תפוח יונתן זהובAnne Kitzman - Dreamstime.com